Το 1876, ένας πρώτος πόλεμος μεταξύ των δύο πλευρών ολοκληρώθηκε με την νίκη των Οθωμανών. Στις 12 Δεκεμβρίου 1877, η Σερβία βρέθηκε εκ νέου σε πόλεμο με την Οθωμανική Αυτοκρατορία, ωστόσο, πλέον, έχαιρε της υποστήριξης της Ρωσίας. Ο συγκεκριμένος πόλεμος ολοκληρώθηκε με την νίκη των, μεταξύ τους συμμάχων, Ρώσων, Σέρβων και Ρουμάνων. Στις 13 Ιουνίου 1878, ένα συνέδριο συνεκλήθη στο Βερολίνο, στο οποίο ο Γιόβαν Ρίστιτς εκπροσώπησε την Σερβία. Βάση των όρων της συνθήκης η οποία υπεγράφη στις 13 Ιουλίου 1878, η Σερβία επέκτεινε το έδαφός της, λαμβάνοντας, παράλληλα, την ανεξαρτησία της απέναντι στην Υψηλή Πύλη.